Tomáš Hoskovec

Doc. RNDr. Tomáš Hoskovec, CSc., (* 5. august 1960, Jihlava) je český jazykovedec, docent všeobecnej lingvistiky a indoeuropeistiky na Filozofickej fakulte Masarykovej univerzity v Brne a súčasný jednateľ Pražského lingvistického krúžku.

Po ukončení štúdia všeobecnej lingvistiky na Filozofickej fakulte Karlovej univerzity v Prahe a matematiky na Matematicko-fyzikálnej fakulte tamtiež pôsobil najprv v čele katedry všeobecnej jazykovedy na Západočeskej univerzite v Plzni. Na Masarykovej univerzite pracuje od roku 1996. Je tiež vedeckým pracovníkom Slovanského ústavu Akadémie vied Českej republiky.

Je členom Pražského lingvistického krúžku, v ktorom mimo iné edituje jeho novú radu zborníkov Travaux du Cercle linguistique de Prague. V odborných časopisoch publikoval radu článkov o aspektoch vývoja indoeurópskych jazykov, zvlášť litovčiny či zaniknutej pruštiny, a rovnako o histórii Pražského lingvistického krúžku.

 Publikácie 
 Formální morfologie litevštiny ve funkčním popisu jazyka, 2008
 Celostní filologie jako program (na příkladu baltistiky). Časopis pro moderní filologii, 92/2010, 1–2, s. 10–17. 
 Jiří Veltruský. Theatralia 2010/2, 15.10.2010. Brno: Kabinet divadelních studií při Semináři estetiky.
 Od významu v jazyce ke smyslu v textu: O dobrodružství strukturalistické cesty. Slovo a slovesnost, 69/2008, 1–2, s. 110–130, dostupné také na: www.ceeol.com.

 Externé odkazy 
 Životopis na stránkach Masarykovej univerzity
 Slovník osobností jazykovednej bohemistiky, heslo Tomáš Hoskovec 
 Medailónky českých lingvistov

 Literatúra 


Kategória:Českí jazykovedci
Kategória:Českí univerzitní profesori
Kategória:Členovia Pražského lingvistického krúžku
Kategória:Narodenia v 1960
Kategória:Osobnosti z Jihlavy
Kategória:Absolventi Filozofickej fakulty Karlovej univerzity
Kategória:Absolventi Matematicko-fyzikálnej fakulty Karlovej univerzity